Štev: 1082 - BK/2024

Datum: 21. 10. 2024

**Zadeva: Vabilo na usposabljanje spremljevalcev**

Ste vedeli, da je eden največjih izzivov za ljudi s slepoto ali slabovidnostjo mobilnost – priti od točke A do točke B? Osebe s slepoto ali slabovidnostjo so bile že na najvišjih gorah sveta, potujejo po svetu, kolesarijo, smučajo, hodijo v službe, skrbijo za svoje družine… Pri vsem tem pa pogosto potrebujejo pomoč spremljevalca.

Zveza društev slepih in slabovidnih Slovenije že vrsto let izvaja program **»Mreža spremljevalcev za preprečevanje socialne izključenosti slepih in slabovidnih«***,* ki povezuje uporabnike ter videče spremljevalce po vsej državi. Ta program osebam s slepoto in slabovidnostjo omogoča, da dobijo spremstvo, ko ga potrebujejo in jih podpira v prizadevanjih za čim večjo samostojnost in vključenost v družbo.

Če ste tudi vi pripravljeni kakšno uro svojega časa nameniti spremljanju, vas vabimo, da se pridružite Mreži spremljevalcev.

Vse zainteresirane vabimo, da se udeležijo **usposabljanje za spremljevalce slepih in slabovidnih**, **ki bo potekalo v soboto, 16. 11. 2024 od 9. do 16.00 ure v prostorih knjižnice slepih in slabovidnih Minke Skaberne, Kotnikova 32, 1000 Ljubljana.**

Za prijavo in več informacij pokličite na telefonsko številko klicnega centra: 01 4700 244 ali pišite na naslov: klicni.centervzveza-slepih.si.

**Prijave sprejemamo do ponedeljka, 11. 11. 2024.**

Prosimo vas, da informacijo o usposabljanju čim bolj razširite, delite na socialnih omrežjih ter spodbudite svoje prijatelje in znance, da se nam pridružijo in postanejo del mreže spremljevalcev. Pogosto ne moremo narediti nič – tokrat pa lahko!

Hvala in lep pozdrav,

Pripravila:

Brigita Kosi

Glavni tajnik ZDSSS Predsednik ZDSSS

Štefan Kušar Matej Žnuderl